Szíria hozzájárult segélykonvojok indításához az ostromlott területekre | szíria | Külföld | faktor.hu
február 16. | 23:32 Faktor
Vanessa Huguenin, az ENSZ humanitárius ügyeket koordináló irodájának (OCHA) szóvivője azt mondta: "A szíriai kormány hét ostromlott területhez enged hozzáférést. A humanitárius ügynökségek és partnerek konvojokat készítenek fel, hogy elindulhassanak ezekre a területekre minél hamarább az elkövetkező napokban".
Farhan Haq ENSZ-szóvivő azt mondta, a felkelők által ostromlott Fúa és Kefraja észak-szíriai síita településekre, a damaszkuszi régióban található és a hadsereg által körbevett Madája és Zabadáni, valamint Mudamija, Deir-ez-Zór és Kfar Batna városokba küldik a szállítmányokat.
Staffan de Mistura, az ENSZ szíriai különmegbízottja Valíd Moallem szíriai külügyminiszterrel egyeztetett Damaszkuszban a genfi béketárgyalások folytatásáról, és a humanitárius segélyszervezetek eljutásáról az ostromlott területekhez - írja az MTI.
A különmegbízott azt mondta, az ENSZ szerdán megpróbál egy humanitárius segélyszállítmányt eljuttatni az ostromlott szíriai települések lakóinak. Ezzel a világszervezet azt is ellenőrzi, hogy a háborúban szemben álló feleknek ténylegesen szándékukban áll-e lehetőséget biztosítani a humanitárius segítségnyújtásra.
Fotózás közben halt szörnyet a népszerű edző